Diari Oficial de la Generalitat Valenciana


Sumari del DOGV 6951, del 25-01-2013 (2013/518)

RESOLUCIÓ de 15 de gener de 2013, de la Universitat Jaume I de Castelló, per la qual es publica el canvi de denominació del títol de Graduat o Graduada en Enginyeria d'Edificació pel de Graduat o Graduada en Arquitectura Tècnica.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6951

Data del DOGV
:   25-01-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/518


Data del document
:   15-01-2013

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * centre d'ensenyament

RESOLUCIÓ de 15 de gener de 2013, de la Universitat Jaume I de Castelló, per la qual es publica el canvi de denominació del títol de Graduat o Graduada en Enginyeria d'Edificació pel de Graduat o Graduada en Arquitectura Tècnica. [2013/518]  
El Consell de Govern de la Universitat Jaume I va aprovar la memòria del pla d'estudis de Graduat o Graduada en Enginyeria d'Edificació, amb aquesta denominació, en virtut de l'estipulat a l'apartat segon de l'annex de la Resolució de 17 de desembre de 2007, de la Secretaria d'Estat d'Universitats i Investigació, per la qual es publica l'Acord de Consell de Ministres, de 14 de desembre de 2007, pel qual s'estableixen les condicions a les quals hauran d'adequar-se els plans d'estudi conduents a l'obtenció de títols que habiliten per a l'exercici de la professió regulada d'arquitecte tècnic. Aquesta denominació ha estat adoptada per a aquest títol de grau per les universitats espanyoles.  
Després de l'aprovació pel Consell de Govern de la Universitat Jaume I i obtingut l'informe favorable del Consell Social, la Universitat Jaume I va iniciar els tràmits necessaris per obtindre la verificació per part del Consell d'Universitats i l'autorització de la comunitat autònoma, resultant finalment aprovat en Consell de Ministres de 30 d'octubre de 2009 i registrat al Registre d'Universitats, Centres i Títols. Aquest pla d'estudis va ser publicat en el Boletín Oficial del Estado el 22 de febrer de 2010 i en el Diari Oficial de la Comunitat Valenciana el 19 de febrer de 2010.  
El Consell General de Col·legis Oficials d'Enginyers Industrials va interposar un recurs contenciós administratiu contra la Resolució de 17 de desembre de 2007, de la Secretaria d'Estat d'Universitats i Investigació, per la qual es publica l'Acord de Consell de Ministres, de 14 de desembre de 2007, per la qual s'estableixen les condicions a les quals hauran d'adequar-se els plans d'estudis conduents a l'obtenció de títols que habiliten per a l'exercici de la professió regulada d'arquitecte tècnic (BOE 21.12.2007) i contra l'Ordre ECI/3855/2007, de 27 de desembre, per la qual s'estableixen els requisits per a la verificació dels títols universitaris oficials que habiliten per a l'exercici de la professió d'arquitecte tècnic (BOE 29.12.2007). La sentència del Tribunal Suprem (Sala Contenciosa Administrativa, Secció Quarta), de 9 de març de 2010, va estimar l'esmentat recurs i va disposar l'anul·lació en les disposicions dels apartats corresponents en els quals s'inclou la denominació Graduat o Graduada en Enginyeria d'Edificació.  
En contra d'aquesta sentència, el Consell General de Col·legis Oficials d'Aparelladors i Arquitectes Tècnics va presentar un recurs d'empara davant el Tribunal Constitucional, però aquest alt Tribunal va denegar l'empara sol·licitada, confirmant així la sentència recorreguda i, conseqüentment, l'anul·lació de la referida denominació.  
Davant d'aquesta situació, la Universitat Jaume I va aprovar, mitjançant l'Acord de Consell de Govern, de 31 d'octubre de 2012, el canvi de denominació del títol de Graduat o Graduada en Enginyeria d'Edificació i el va substituir pel de Graduat o Graduada en Arquitectura Tècnica.  
Obtingut l'informe favorable d'ANECA, amb data de 19 de desembre de 2012, per a la nova denominació i comprovada la seua inclusió en el RUCT, aquest Rectorat, en virtut del que disposa l'article 28.3 del Reial Decret 1392/2007, de 29 d'octubre, pel qual s'estableix l'ordenació dels ensenyaments universitaris oficials, en la redacció que en fa el Reial Decret 861/2010, pel qual es modifica l'anterior, ha resolt:  
Ordenar la publicació de l'esmentat canvi de denominació del títol de Graduat o Graduada en Enginyeria d'Edificació i substituir-lo pel de Graduat o Graduada en Arquitectura Tècnica per la Universitat Jaume I de Castelló.  
El pla d'estudis no resulta modificat i manté la seua estructuració tal com figura a l'annex.  
Aquesta resolució deixa sense efecte la Resolució Rectoral, de data de 2 de febrer de 2010, per la qual es va publicar inicialment el pla d'estudis del títol ara modificat (BOE 22.02.2010 i DOCV 19.02.2010).  
  
  
Castelló de la Plana, 15 de gener de 2013.- El rector: Vicent Climent Jordà.  
ANNEX  
  
Pla d'estudis de Graduat o Graduada en Arquitectura Tècnica per la Universitat Jaume I de Castelló.  
  
Branca de coneixement: Enginyeria i Arquitectura.  
  
Taula 1. Distribució del pla d'estudis per tipus de matèria.  
  
  
  
  
Taula 2. Esquema del pla d'estudis.  
  
  
  
Taula 3. Relació d'assignatures optatives.  
  
  
  
Nota  
Al web de la Universitat Jaume I () es pot consultar informació més detallada sobre aquest pla d'estudis.  
  
\*\*\*\*\*\*\*\*\*\*\*\*\*\*\*\*\*\*\*\*\*\*  
Tabla 2. Esquema del plan de estudios.  
  
  
  
Tabla 3. Relación de asignaturas optativas.  
  
  
  
Nota  
La información más detallada de este plan de estudios se puede consultar en la página web de la Universitat Jaume I de Castellón: .